امریکا جمهور باشقانی رجب طیب اردوغانین روسیا پرزیدنتی ولادیمیر پوتینله گؤزلنیلن گؤروشونون قارا دنیز تاخیل سازیشی‌نین برپاسی ایله باغلی مثبت نتیجه‌لر وئرجگینه اومید ائتدیگینی بیلدیریب.
امریکا خاریجی ایشلر ناظیرلیگی‌نین سؤزچوسو متیو میلر کئچیردیگی گونده‌لیک مطبوعات کنفرانسیندا ژورنالیست‌لرین سوال‌لارینی جاوابلاندیریب.
متیو میلر جمهور باشقانی رجب طیب اردوغانین ولادیمیر پوتینله تاخیل سازیشی ایله باغلی گؤزلنیلن گؤروش مسئله‌سینه توخونا‌راق گؤروشون اوغورلو اولاجاغینا ایناندیق‌لارینی بیلدیریب.
میلر دئییب: "بیلدیگینیز کیمی، پرزیدنت اردوغان جمعه گونو پرزیدنت پوتینی قارا دنیز تاخیل تشببوسونه یئنی‌دن قوشولماغا تشویق ائتمک اوچون علاوه دانیشیق‌لار آپارماق ایستدیگینی سؤیله‌دی".
